Document ID: /roh_data/filtered/fineweb-2-filterrobots_roh.jsonl.gz/44829

Suenter ses check en l'ultim gieu da la seria da final encunter Marco Aeschlimann dals ZSC Lions, hai la finala dà ina sancziun da dus gieus per il defensur rumantsch, Claudio Cadonau, tar l'EVZ. Uschia sto el er pausar il gieu numer 4 da glindesdi saira. Vitiers hai dà in chasti da 2'600 francs.
Gia il gieu numer 3 è Claudio Cadonau stà serrà. Sco el ha ditg envers RTR, saja il chasti stà ina surpraisa.
L'EVZ aveva inoltrà mussaments da video al derschader singul da ses check encunter Marco Aeschlimann. E sin basa da quests mussaments ha la cumissiun disciplinara da Swiss Ice Hockey la finala serrà Claudio Cadonau per dus gieus, pia er per il gieu da glindesdi saira.